Penn Sean

Da **Penn Sean Justin** [] (* 17. August 1960 in Santa Monica, Kalifornien) is a vêifach preisgekrönter US-amerikanischer Schauspuija sowia Filmregisseur und Drehbuachautor.

## Lebenslauf

Sei Vodda Leo Penn is Regisseur g'wen, sei Muadda Eileen Ryan Schauspuiarin. Fia'n Sean Penn is duach des scho ois gloana Bua gloa g'wen, doss a emfois Schauspuia wern wead.
Am Penn sei jingana Bruada, da am 24. Jenna 2006 gstoamne Chris Penn, is emfois a international bekannta Schauspuia g'wen. Sei ejdana Bruada Michael Penn is Musika.

Zammad mid seim Bruada Chris und seine Freind Charlie Sheen, Emilio Estevez (de Buam vom Martin Sheen) und Rob Lowe hoda, wiara nu jung woa, an hauffa Super-8-Kuazfuim drahd. Noch da High School hoda Schauspuiuntarricht g'numma und hod nembei beim *Group Repertory Theatre* in Los Angeles g'oabat, alladings ned ois Doasteja, sondan ois Laufbuasch und Assistent.

Sei Debüt hod a am Broadway im Stickl *Heartland* gem. Boid is aa Hollywood auf'n Penn aufmerksam woan. Fia sein easchtn Kinofuim *[[Die Kadetten von Bunker Hill]]* isa 1981 nem am Tom Cruise vor da Kamera g'standn. Zwens seim akribischen Perfektionismus und da extrema Vorbreitung af seine Roin, isa (in Alehnung an'n Robert De Niro ois oana vo de bekanntastn Vatreta vom Method Acting) aa „Sean De Niro“ gnennd woan.&nbsp;

Easchte Erfoig hoda mid da High-School-Komödie *[[Ich glaub', ich steh' im Wald]]* sowia mim Dennis Hopper seim sozialkritischn Polizeifuim *[[Colors – Farben der Gewalt]]* g'hobt. Sein endguitign Duachbruuch hoda mied Fuim wia *[[Carlito's Way]]*, fia dena a Golden-Globe-Nominierung griagt hod, wia aa am fuimischn Appej gega d'Doudsstrof *[[Dead Man Walking]]* vom Tim Robbins, des wos eam a Oscar-Nominierung eibrocht hod, gschafft. 1999 und 2001 is a fian Woody Allen sei Komödie *[[Sweet and Lowdown]]* und s'Behindatndrama *[[Ich bin Sam]]* vom Nick Cassavetes jeweis fian *Academy Award* nominiad woan.

Aa ois Regisseur hod se da Penn an Nam g'mocht.&nbsp; 2000 hod a an Dürrenmatt-Roman Das Versprechen (*The Pledge*) mim Jack Nicholson, 2007 d'Reportage In die Wildnis – Allein nach Alaska vom Jon Krakauer vafuimd. Noch de Terroranschläg am 11. Septemba 2001 hoda mied zehn andane Regisseur Beiträg fia'n Episodenfuim 11'09"01 – September 11 drahd. Fia sei Schuidarung vo a persölieen Tragödie vo am alloasteadn oidn Ma, dea wo am Anschlag gengiabagstêid wiad, is a stoak kritisiad woan.

Da Penn guit ois Kritiker vo Hollywood und ois effentlekeitsschei. Wei a seine zwoa Kinda obseits vom Starrumme aufziang woit, isa in de 80er Jo vo Los Angeles auf San Francisco umme zong. Aus Protest gega d'Fuimindustrie isa a Zeidl lang vo de Oscar-Valeihung wegad bliem. Wiara dann oba 2004 fia *[[Mystic River (Film)|Mystic River]]* sei viate Nominierung griagt hod, isa dann doch hi ganga wei des sei Freindt da Clint Eastwood so woin hod. Aa wenn d'Mehran ned dra glaabt hamm, hoda an Oscar ois besta Hauptdoasteja griagt, wo ma dann aa gmerkt hod, doss's na miedgnumma hod.&nbsp;

Im Mai 2008 hoda s'Amt vom Jurypresidentn bei de 61. Filmfestspielen vo Cannes in Aspruch gnumma. Im Jo drauf hod a fia sei Porträt vom Harvey Milk im Gus Van Sant seina Fuimbiografie *[[Milk (Film)|Milk]]* sein zwoatn Oscar ois *Besta Hauptdarsteller* griagt.

## Fuimografie

### ois Doasteja

* 1974: Unsere kleine Farm (*Little House on the Prairie*), Fernsehserie
* 1979: Barnaby Jones (Fernsehserie)
* 1981: Hellingers Gesetz (*Hellinger's Law*), TV-Film
* 1981: Randys Tod (*The Killing of Randy Webster*), TV-Film
* 1981: Die Kadetten von Bunker Hill (*Taps*)
* 1982: Ich glaub', ich steh' im Wald (*Fast Times at Ridgemont High*)
* 1983: Summerspell (Biografie)
* 1983: Bad Boys – Klein und gefährlich
* 1984: Crackers – Durch die Mauer führt der Weg / Fünf Gauner machen Bruch (*Crackers*)
* 1984: Die Zeit verrinnt, die Navy ruft (*Racing with the Moon*)
* 1985: Der Falke und der Schneemann (*The Falcon and the Snowman*)
* 1986: Auf kurze Distanz (*At Close Range*) 
* 1986: Shanghai Surprise
* 1988: Cool Blue
* 1988: Colors – Farben der Gewalt
* 1988: Ein Richter für Berlin (*Judgment in Berlin*)
* 1989: Die Verdammten des Krieges (*Casualties of War*)
* 1989: Wir sind keine Engel (*We're No Angels*)
* 1990: Im Vorhof der Hölle (*State of Grace*)
* 1992: Cruise Control (Kurzfilm)
* 1993: Carlito's Way
* 1995: Dead Man Walking – Sein letzter Gang
* 1997: Mißbrauchte Liebe (*Loved*)
* 1997: Alles aus Liebe (*She's So Lovely*)
* 1997: U-Turn – Kein Weg zurück
* 1997: The Game – Das Geschenk seines Lebens
* 1997: Ellen (Fernsehserie)
* 1997: Hugo Pool / Pool Girl
* 1998: Hurlyburly – Dolce Vita in L.A.
* 1998: Der schmale Grat (*The Thin Red Line*)
* 1999: Being John Malkovich
* 1999: Sweet and Lowdown
* 2000: Die Villa (*Up at the Villa*)
* 2000: Bevor es Nacht wird (*Before Night Falls*)
* 2000: Das Gewicht des Wassers (*The Weight of Water*)
* 2000: The Beaver Trilogy (Dokumentarfilm)
* 2001: Friends (Fernsehserie)
* 2001: Ich bin Sam (*I am Sam*)
* 2003: It's All About Love
* 2003: Pauly Shore Is Dead
* 2003: Mystic River
* 2003: 21 Gramm (*21 Grams*)
* 2004: Attentat auf Richard Nixon (*The Assassination of Richard Nixon*)
* 2004: Mein cooler Onkel Charlie (*Two and a half Men*), Fernsehserie
* 2005: Die Dolmetscherin (*The Interpreter*)
* 2006: Das Spiel der Macht (*All The King's Men*)
* 2007: Persepolis (Zeichentrickfilm), Stimme
* 2008: Inside Hollywood (*What Just Happened?*)
* 2008: Milk

### ois Regisseur

* 1991: Indian Runner
* 1995: Crossing Guard – Es geschah auf offener Straße
* 2001: Das Versprechen (*The Pledge*)
* 2002: 11'09"01 – September 11 (Episode – Teil USA) 
* 2007: In die Wildnis – Allein nach Alaska (*Into the Wild*)

## Auszeichnunga

### Academy Awards ([[Oscar]])

* 1995: Nominierung bester Hauptdarsteller (*Dead Man Walking*)
* 1999: Nominierung bester Hauptdarsteller (*Sweet and Lowdown*)
* 2001: Nominierung bester Hauptdarsteller (*Ich bin Sam*)
* 2004: Bester Hauptdarsteller (*Mystic River*)
* 2009: Bester Hauptdarsteller (*Milk*)

### Golden Globe

* 1994: Nominierung für die beste männliche Nebenrolle in *Carlito's Way*
* 2004: Bester Schauspieler im Drama *Mystic River*
* 2009: Nominierung bester Hauptdarsteller im Drama *Milk*

### Berlinale

* 1996: Silberner Bär der Berlinale 1996 für *Dead Man Walking*
* 2001: Nominierung für den Goldenen Bären für Das Versprechen

### Internationale Filmfestspiele von Cannes

* 1997: Darstellerpreis für *Alles aus Liebe* bei den Internationalen Filmfestspielen von Cannes 1997

### Internationale Filmfestspiele von Venedig

* 1998: Coppa Volpi der Internationalen Filmfestspiele von Venedig 1998 für *Hurlyburly*
* 2003: Coppa Volpi der Filmfestspiele von Venedig 2003 für *21 Gramm*

### Chlotrudis Award

* 1996: Chlotrudis Award bester Schauspieler für *Dead Man Walking*
* 2001: Nominierung bester Schauspieler für *Sweet and Lowdown*

## Im Netz

* 
* Biografie auf film-zeit.de
* »Niemand nimmt sich Zeit, der zu werden, der er ist«, Sean Penn im Gespräch mit Georg Diez in der Zeit vom 24. Jenna 2008

## Beleg